Molusky
Dobrý deň. Čo by ste prosím poradili na obmedzenie šírenia a liečbu moluskov? Stále maličké pribúdajú na nohách a rukách a svrbia. Ďakujem.
Dobrý deň.
Ďakujeme za Vašu otázku.
Molusky sú nákazlivým benígnym kožným ochorením spôsobeným infekciou vírusom zo skupiny poxvírusov (molluscum contagiosum). Infekcia spôsobuje lézie (pľuzgieriky) na koži a je bežná u detí vo veku 2 až 5 rokov, ale môže sa prejaviť aj u dospievajúcich a dospelých. Prenos molusiek je veľmi jednoduchý, preto je potrebné zabrániť prípadnému škriabaniu, ktoré môže spôsobiť ich ďalšie šírenie po tele. Keďže liečba molusiek by mala prebiehať pod dohľadom dermatológa, je vhodné konzultovať terapiu taktiež s ním. Z voľnopredajných prípravkov máme výborné skúsenosti s prípravkom Molusk. Zdravotnícka pomôcka sa má aplikovať na postihnuté miesta raz denne, ak lekár neurčí inak. Zdravotnícka pomôcka sa nanáša jemným ťukaním špičkou štetca na každú léziu čo najpresnejšie. Po nanesení sa nechá zaschnúť 1 až 2 minúty. Po zaschnutí sa odstránia zvyšky zdravotníckej pomôcky opláchnutím vodou (pomocou namočenej gázy) a ruky sa umyjú veľkým množstvom vody. Každodennú aplikáciu je potrebné opakovať do začervenania, podráždenia alebo opuchu základne lézie, ku ktorému zvyčajne dochádza po 4 – 6 dňoch. V tomto okamihu zastavte liečbu a na léziu neaplikujte žiadny iný roztok. Zápal je prejavom toho, že molusky zmiznú za 2 až 5 týždňov.
Súčasne je potrebné posilniť imunitný systém. Téme podpory imunitného systému sa venovala v minulosti kolegyňa. Jej odpoveď a odporúčania si môžete prečítať v priloženom
odkaze
.
Prajem pekný zvyšok dňa.
S pozdravom
Mgr. Barbora Bičanovská